16.1.2023
DA
Den Europæiske Unions Tidende
C 15/43
Sag anlagt den 6. oktober 2022 — RS mod EIB (Sag T-624/22) (2023/C 15/56) Processprog: engelsk Parter Sagsøger: RS (ved advokat B. Maréchal) Sagsøgt: Den Europæiske Investeringsbank (EIB)
Sagsøgerens påstande — Annullation af (i) afgørelsen truffet af Den Europæiske Investeringsbank (herefter »EIB«), med en specifik dato, med overskriften »Ikke-konvertering af tidsbegrænset kontrakt«, om afvisning af sagsøgerens argumenter om konvertering af hans ansættelseskontrakt, af (ii) EIB’s afgørelse, hvorved sagsøgeren fik meddelelse om, at hans ansættelse hos Den Europæiske Investeringsbank ville udløbe på en specifik dato, og af (iii) EIB’s afgørelse, truffet på en specifik dato, om afslag på sagsøgerens ansøgning om en fornyet administrativ prøvelse, hvori han anfægtede: (1) afgørelsen om ikke at konvertere sagsøgerens ansættelseskontrakt fra en tidsbegrænset kontrakt til en tidsubegrænset ansættelseskontrakt hos EIB, og (2) EIB’s tilsidesættelser i denne forbindelse af sagsøgerens grundlæggende rettigheder (herefter »de anfægtede afgørelser«). — Subsidiært ændres de anfægtede afgørelser, samt — Sagsøgte tilpligtes at betale erstatning til sagsøgeren for det økonomiske tab, han har lidt eller vil lide som følge af de anfægtede afgørelser om ikke at konvertere sagsøgerens ansættelseskontrakt, opgjort til EUR 193 882,98, herunder løntab, differencen i præmier til sundhedsforsikring og tab af familiegodtgørelser samt pensionstab. — Sagsøgte tilpligtes at betale erstatning til sagsøgeren for tilsidesættelse af sagsøgerens privatliv og databeskyt­ telsesrettigheder, hans ret til god forvaltning og hans ret til effektive retsmidler og til en retfærdig rettergang, opgjort til EUR 20 000. — Sagsøgte tilpligtes at betale erstatning til sagsøgeren for det ikke-økonomiske tab og den lidte overlast, opgjort til EUR 20 000. — Sagsøgte tilpligtes at betale kompensation for de udgifter, som sagsøgeren har afholdt som følge af EIB’s ulovlige adfærd, handlinger og udeladelser, foreløbigt opgjort til EUR 20 000 (inkl. moms). — Sagsøgte tilpligtes at betale sagsomkostningerne i denne sag, foreløbigt opgjort til EUR 15 000.
Søgsmålsgrunde og væsentligste argumenter Til støtte for søgsmålet har sagsøgeren anført følgende anbringender. 1.
Første anbringende om, at de fremførte grunde til potentielt ikke at konvertere kontrakten følger af en objektiv godtgjort tilsidesættelse af sagsøgerens ret til fortrolighed, ret til privatliv og databeskyttelsesrettigheder. 2.
Andet anbringende om interessekonflikter og partiskhed for så vidt angår de procedurer, der bliv brugt til at begrunde afgørelserne om ikke-konvertering af sagsøgerens ansættelseskontrakt og den deraf følgende tilsidesættelse af sagsøgerens ret til forsvar. 3.
Tredje anbringende om manglende seriøs begrundelse og den uforholdsmæssige karakter af de anfægtede afgørelser om ikke at konvertere sagsøgerens ansættelseskontrakt med sagsøgte og relevante deraf følgende tilsidesættelser af sagsøgerens rettigheder.